钦定古今图书集成/明伦汇编/家范典/第029卷 > 仪礼 > 《丧服》
## 钦定古今图书集成/明伦汇编/家范典/第029卷 > 仪礼 > 《丧服》

父卒则为母。

〈注〉尊得伸也。

继母如母。《传》曰：“继母何以如母？”继母之配父与因母
同，故孝子不敢殊也。

〈注〉“因”，犹亲也。〈疏〉传发问者，以继母本是路人，今来配父，辄如己母，故发斯问。答云“继母配父”，即是牉合之义。既与己母无别，故孝子不敢殊异之也。